12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 276 της 17/19 Απρ. 1979 (ΦΕΚ Α΄ 79) Περί τροποποιήσεως και συμπληρώσεως ενίων διατάξεων του Β.Δ. 571/1963 «περί συστάσεως Ταμείου Επικουρικής Αφαλίσεως Προσωπικού Αεροπορικών Επιχειρήσεων». Άρθρ.1.-(Αντικαθίσταται η παρ. 4 άρθρ. 19 του Β.Δ. 571/1963, (ανωτ αριθ. 1). Άρθρ.2.-Αι καταβαλλόμεναι, εις τους συνταξιούχους του Ταμείου Επικουρικής Ασφαλίσεως Προσωπικού Αεροπορικών Επιχειρήσεων, συντάξεις, αυξάνονται από της ισχύος του παρόντος, ως ακολούθως: α.Αι συντάξεις των συνταξιούχων, ων το δικαίωμα ενάρξεως συνταξιοδοτήσεως εμπίπτει εις το μέχρι 30.6.1977 χρονικόν διάστημα, κατά ποσοστόν 20%. β.Αι συντάξεις των συνταξιούχων, ων το δικαίωμα ενάρξεως συνταξιοδοτήσεως εμπίπτει εις το χρονικόν διάστημα από 1.7.1977 μέχρι της ισχύος του παρόντος, κατά ποσοστόν 15%. Άρθρ.3.-Αι υπ’ αριθ. 120/2/9418/1969 (ΦΕΚ 550/ 69 τ.Β΄) και 132/2731/1973 (ΦΕΚ 686/21.6.1973 τ.Β΄) αποφάσεις του Υπουργού Κοινωνικών Υπηρεσιών περί αυξήσεως των συντάξεων δεν ισχύουν δια τους συνταξιοδοτουμένους από της ισχύος του παρόντος και εφεξής. Εν ουδεμιά, πάντως, περιπτώσει, το ποσόν της συντάξεως των, από της ισχύος του παρόντος και εφεξής, συνταξιοδοτουμένων, δύναται να είναι μικρότερον του ποσού της συντάξεως όπερ καταβάλλεται εις τους, μέχρι της ισχύος του παρόντος, καταστάντας συνταξιούχους, υπό τας αυτάς προϋποθέσεις. Άρθρ.4.-Η ισχύς του παρόντος άρχεται από της πρώτης του επομένου, της δημοσιεύσεώς του δια της Εφημερίδος της Κυβερνήσεως, μηνός. 